**Gyóni Géza Általános iskola**

**Szabályzat**

**a Gyóni Géza Általános Iskola elektronikus megfigyelőrendszere alkalmazásának rendjéről**

2022. február 15.

Az Intézmény (továbbiakban: Intézmény) vonatkozásában a munka törvénykönyvéről szóló 2012. évi I. törvény 11/A. §, 17. § alapján, továbbá az Európai Parlament és a Tanács 679/2016 rendelet (továbbiakban: GDPR) 3. cikk (2) bekezdés b) pontja alapján a következő

**szabályzatot**

alkotja.

1. Jelen szabályzat hatálya kiterjed az Intézmény és a hozzá tartozó telephelyek, épületek elektronikus megfigyelőrendszer alkalmazásával kapcsolatos feladatot ellátó személyi állományára.

2. Jelen szabályzat melléklete tartalmazza az Intézmény és a hozzá tartozó telephelyek, épületek képfelvétel rögzítését lehetővé tevő elektronikus megfigyelőrendszer (továbbiakban: elektronikus megfigyelőrendszer) alkalmazásának szabályait.

3. Jelen szabályzat a közzétételét követő napon lép hatályba.

**Kotán Sándor**

**intézményvezető**

**Elfogadást megelőző előzetes vélemények:**

|  |  |  |
| --- | --- | --- |
| **Vélemény:** | **Beosztás:** | **Aláírás:** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Készült: 1 példány

Példány: 2 oldal + melléklet+függelékek

Melléklet: 20 oldal

Készítette: dr. Kozma Gergely adatvédelmi tisztviselő

Közzététel: helyben szokásos módon, dokumentáltan ismertetve

**„az Intézmény elektronikus megfigyelőrendszer alkalmazás rendjéről”**

**című**

SZABÁLYZATHOZ

**Előterjesztés**

|  |  |
| --- | --- |
| 1. A szabályozandó helyzet ismertetése: | A nem szabályozott eljárás, félreértésre, eltérő gyakorlat kialakulásához vezet, a törvényi kötelezettség nem lesz teljesíthető. |
|  |  |
| 1. A belső norma szükségességének, indokoltságának bemutatása, az elérni kívánt cél megjelölése | A szabályzat nélkül nincsenek kijelölve a folyamatok felelősei, a törvényi kötelezettségnek ad hoc tesz eleget az Intézmény. |
|  |  |
| 1. A belső norma hatályosulásának, illetve elmaradásának várható következményei: | A szabályzat kiadása hiányában a felelősök nem lesznek megállapítva, nem megfelelően előkészített döntés születik. |
|  |  |
| 1. A végrehajtásának személyi, szervezeti feltételei és várható hatásai, költségkihatás megvalósításának határideje: | Költségkihatása közvetlenül nincs, személyi, tárgyi feltételek adottak. |
|  |  |
| 1. A norma hatályának esetleges időtartama: | Határozatlan |
|  |  |
| 1. A végrehajtás felülvizsgálatának időpontja, amennyiben az indokolt: | Jogszabályi, illetve szervezeti környezet jelentős változása esetén. |
|  |  |
| 1. Véleményezés mellőzését a készítő javasolja-e? igen/nem | Nem |

Olyan belső normák esetében, amelyek végrehajtása költségkihatással jár, a várható költségeket feladatonként és tételenként – felmerülésük várható időpontjának megjelölésével – ki kell dolgozni, és ezt kimutatás formájában az előterjesztéshez kell csatolni.

Ha a kiadandó norma végrehajtása költségkihatással jár, az előterjesztést a gazdasági kérdésekben döntésre jogosult vezetővel, ha személyügyi intézkedést tesz szükségessé, a személyügyi kérdésekben döntésre jogosult vezetővel közösen kell elkészíteni.

Kelt: Székesfehérvár, 2022. január ....

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr. Kozma Gergely adatvédelmi tisztviselő

1. melléklet

**I. Fejezet**

**Általános rendelkezések**

**1. Az elektronikus megfigyelőrendszer üzemeltetése**

1. Az Intézmény elektronikus megfigyelőrendszert üzemeltetnek, amelynek kialakításánál és működtetésénél figyelembe veszik a hatályos jogszabályokat, ajánlásokat.

2. Az Intézmény az 1. függelékben meghatározott minta szerinti tájékoztatót alkalmazzák elektronikus megfigyelőrendszer területére lépő személyek megfelelő tájékoztatása érdekében. A tájékoztató célját, továbbá a részletes tájékoztató elérhetőségére vonatkozó adatokat minden esetben egyedileg szükséges pontosítani.

3. Az Intézmény a 2. függelékben meghatározott munkakörökben feladatot végző személyeket jogosítja fel az elektronikus megfigyelőrendszer működtetésére.

4. Az Intézmény esetén

a felvételek rögzítésére, kiadására a 3. függeléket

az elektronikus megfigyelő rendszerfelvétel megismerésére a 4. függeléket

az adatszolgáltatásra vonatkozóan az 5. függeléket

az egyes kamerák nyilvántartására és dokumentálására 6. függeléket

az elektronikus megfigyelő rendszer nyilvántartására a 7. függeléket,

az adatkezelésről a részletes tájékoztatásra a 8. függeléket szükséges alkalmazni.

# 2. Az elektronikus megfigyelőrendszer működésének célja

5. Az elektronikus megfigyelőrendszer használatának az egyes kameráknál meghatározott célja az Intézmény területén tartózkodó személyek életét, testi épségét érintő cselekményekkel, továbbá az Intézmény kezelésében lévő vagyontárgyakkal, kapcsolatos jogsértések észlelése, bizonyítékok rögzítése, elkövető azonosítása. Amennyiben az elektronikus megfigyelőrendszer alkalmazásának célja a személy- és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvény 1. § (2) bekezdésében meghatározott tevékenységre irányul, úgy azt kizárólag az 1. § (3) bekezdésében meghatározott szakképesítéssel rendelkező személy végezheti.

# 3. A kezelt adatok köre

6. Az Intézmény a 7. számú mellékletben szereplő helyeken, elektronikus megfigyelő rendszert (továbbiakban: kamerákkal) alkalmaz, mely során személyes adatokat tartalmazó, automatikusan rögzített mozgóképfelvételek készülnek.

# 4 Az adatkezelés jogalapja

7. Az Intézmény alkalmazottai vagy a vele egyéb munkavégzés ellátására irányuló jogviszonyban álló személyek az elektronikus térfigyelő rendszer működéséről, annak céljáról és az adatkezelésről elektronikus, illetve írásbeli tájékoztatást kapnak, amely az 1. függelék szerinti helyeken elérhető.

8. Az elektronikus térfigyelő rendszer alkalmazásáról a területen megjelenni kívánó harmadik személyek részére jól látható helyen, jól olvashatóan, tájékozódást elősegítő módon, ismertetőt kell kihelyezni. Az ismertető szöveget jelenszabályzat 1. számú függeléke tartalmazza.

9. Az adatkezelés jogalapja, a GDPR rendelet 6. cikk (1) bekezdés e) pontja, miszerint az adatkezelés az Intézmény közérdekű jogosítvány gyakorlásának keretében végzett feladat végrehajtásához szükséges.

# 5. Az elektronikus megfigyelőrendszer telepítésének alapvető szabályai

10. Az alkalmazottat a munkáltató a jogviszonnyal összefüggő magatartása körében ellenőrizheti, amelynek keretében technikai eszközt is alkalmazhat.

11. Az elektronikus megfigyelő rendszer alkalmazása során a következő szempontokra szükséges figyelemmel lenni:

a) az eszközök, módszerek nem járhatnak az emberi méltóság megsértésével;

b) a munkáltató az alkalmazottak személyhez fűződő jogát tiszteletben tartja; korlátozásának módjáról, feltételeiről és várható tartalmáról előzetesen tájékoztatja;

c) az adatkezelés során az Intézmény betartják a GDPR rendelkezéseit;

d) az elektronikus megfigyelő rendszer elhelyezése nem sértheti az emberi méltóságot, tehát nem készíthető és rögzíthető felvétel a munkaidő tartama alatt a következő helyiségekben és kizárólag a helyiség bejáratának megfigyelésére: öltöző, WC, zuhanyzó, orvosi szoba vagy váró, munkahelyi pihenőhelyiség, az alkalmazottak érdekképviseletének ellátását szolgáló helyiség;

e) az elektronikus megfigyelő rendszer látószöge kizárólag a céljával összhangban álló területre fókuszálhat;

f) az elektronikus megfigyelő rendszer nem irányulhat közterületre, valamint harmadik személy tulajdonában álló területre (idegen terület). Ezen területek kitakarását az elektronikus megfigyelő rendszer által felvett képből fizikai, vagy szoftveres úton szükséges teljesíteni;

g) az Intézmény figyelemfelhívó jelzést kötelesek elhelyezni azokon a területeken, ahol kamerákat helyezett el;

12. Az elektronikus megfigyelő rendszer elhelyezés szabályai:

a) telepítése előtt telepítési tervet kell készíteni, amelyet a szükséges belső egyeztetések után az intézményvezető jóváhagy. Jóváhagyás nélkül a rendszer telepítése nem kezdhető meg;

b) az alkalmazottak és egyéb érintettek előzetes tájékoztatásának megtörténtéig az elektronikus megfigyelő rendszer rendszert üzembe helyezni nem lehet;

c) az elektronikus megfigyelő rendszer beszerzését megelőzően az adatvédelmi tisztviselő véleményét szükséges beszerezni;

d) az elektronikus megfigyelő rendszer beüzemelését megelőzően adatvédelmi hatásvizsgálatot szükséges végezni;

e) a szabályzat 6., 7. függelékei szerint az elektronikus megfigyelő rendszert nyilvántartásba kell venni.

# 6. Műszaki nyilvántartás

13. Az Intézmény az elektronikus megfigyelő rendszereiről egyedi nyilvántartást vezet, amely elektronikus megfigyelő rendszer nyilvántartó lapokból áll. A nyilvántartó lap tartalmazza az elektronikus megfigyelő rendszer adatai mellett az elhelyezésének adatait, valamint a felvett elektronikus megfigyelő rendszerképet (6. függelék). Az Intézmény elektronikus megfigyelő rendszereit is nyilvántartja, ezért azok megváltoztatása csak a nyilvántartó lapok módosítása és annak az intézményvezető általi előzetes jóváhagyását követően lehetséges. az intézményvezető jóváhagyást megelőzően az adatvédelmi tisztviselő adatvédelmi és adatbiztonsági szempontból tanúsítja, ha az érintett megfigyelő rendszer megfelelő, vagy javaslatait közli az intézményvezetővel.

14. Az egyedi nyilvántartó lapokról összesített nyilvántartás készül, amely összesítve tartalmazza az üzemelő kamerák helyét, felhasználási céljukat nyilvántartási számukat (7. függelék). Az Intézmény a változás jóváhagyásával egyidejűleg köteles a nyilvántartásában módosítani, vagy kiegészíteni az elektronikus megfigyelő rendszerében bekövetkező változást.

**II. Fejezet**

**Részletes rendelkezések**

**7. Az üzemeltetés Szabályozása**

15. Az elektronikus megfigyelőrendszert, valamint élő- és rögzített felvételeit kizárólag az Intézménnyel jogviszonyban álló személyek működtethetik, kivéve személy- illetve vagyonőri tevékenység végzésére szakképesítéssel rendelkező személyeket, illetve a jogszabályokban meghatározott eseteket.

16. A megfigyelő rendszer folyamatosan üzemel. Azokat kikapcsolni, eltakarni, működésüket befolyásolni, vagy a rögzítést bármely módon akadályozni az intézményvezető előzetes írásbeli jóváhagyása alapján engedélyezett.

**8. Hozzáférések szabályozása**

17. A kamerák által felvett élő- és rögzített felvételekhez való hozzáférés több szintű jogosultság alapján lehetséges. Három jogosultsági szint különböztethető meg, amely az a. pont kivételével magában foglalja az előző szint jogosultságait is:

1. Szerviz feladatok
2. Élő- és rögzített képek megtekintése és visszajátszása
3. Elektronikus megfigyelő rendszerképek rögzítése

18. A jogosultsági szintek feladatkörhöz rendelését jelen Szabályzat 2. függeléke tartalmazza.

**9. Jogosultságok**

19. A szerviz feladatok teljesítésének időtartamára, az arra jogosultak teljes körűen felügyeletük alá vonják az elektronikus megfigyelő rendszer rendszereket, azon telepítési, karbantartási, hibaelhárítási, beállítási, tisztítási feladatokat végezhetnek. Jogosultságuk kizárólag az ellátandó feladat időtartamára terjed, amelyet pontos időtartam megjelölésével naplózni kell. A szerviz feladatokat csak az intézményvezető által kijelölt alkalmazottak végezhetik, vagy a jelenlétükben végezhető. A szerviz feladatokról az intézményvezetőt előzetesen tájékoztatni kell.

20. Élő- és rögzített képek megtekintésére és visszajátszására jogosultak az adott telephely elektronikus megfigyelőrendszerei által közvetített élőkép felvételek megtekintését, a mozgatható kamerák kezelését, és amennyiben a rendszer arra műszakilag alkalmas, a felvett képek visszajátszását végezhetik.

21. A megfigyelőrendszer felügyelete távfelügyelet útján nem látható el.

22. A rögzített felvétel megtekintéséről a 3. függelék szerinti jegyzőkönyvet kell felvenni, amely tartalmazza a felvételeket megtekintő személyek nevét, a megtekintés okát, összegezve a felvételen tapasztaltakat, valamint a javaslatot a további intézkedésre.

23. Az elektronikus megfigyelő rendszerképek mentése az intézménynél automatikus rögzítéssel történik. Az elektronikus megfigyelő rendszerképek kimentésére a 2. függelékben felsorolt személyek jogosultak.

24. A mentésről a felvett időszak, elektronikus megfigyelő rendszer-azonosító, adathordozó megnevezése tartalommal jegyzőkönyvet kell felvenni a 4. függelék szerint. A jegyzőkönyvön szerepeltetni kell a felvétel megsemmisítésének dátumát is.

25. Az elektronikus megfigyelő rendszerképek kimentését az adatvédelmi tisztviselővel történt konzultációt követően az intézményvezető rendelheti el, távolléte, akadályoztatása esetén a helyettese.

26. A kimentett felvételeket az intézményvezető részére szükséges a következő munkanapon átadni, aki gondoskodik azoknak az adatvédelemre vonatkozó jogszabályok előírásainak megfelelő kezeléséről, azokat harmadik fél részére csak törvényben meghatározott esetben (pl. rendőrség részére) adhatja át. A kamerák által készített és tárolásra került felvételeket kizárólag a szabályzat 2. függelékében felsorolt, vagy a mentési kérelemben felsorolt személyek nézhetik vissza.

27. A mentésre egyéb célból az intézményvezetőhöz benyújtott 3. függelékben foglalt kérelem alapján történhet. A kérelemben feltüntetésre került személyek jogosultak a kimentett felvételek megtekintésére is.

# 10. Személyiségi jogok védelme, adatkezelés, jogosultsági kör

28. Az elektronikus megfigyelőrendszerek élőképei, valamint a rögzített és tárolt, kimentett felvételek a GDPR hatálya alá tartozó, személyes adatkezelésnek minősülnek. Az adatkezelés során ezért különös figyelmet kell fordítani az adatvédelmi hatóság tárgyi állásfoglalásaiban szereplő irányelveknek megfelelő eljárások kidolgozására és alkalmazására, jelen szabályzat felülvizsgálatára.

29. A kamerák útján nyert személyes adatok kizárólag meghatározott célból, jog gyakorlása és kötelezettség teljesítése érdekében kezelhetők. Az elektronikus megfigyelő rendszer telepítését megelőzően ezeket a célokat egyedileg meg kell határozni, és a nyilvántartásban feltüntetni. A személyes adat kizárólag a cél megvalósulásához szükséges mértékben és ideig kezelhető. Az adatkezelés során biztosítani kell az adatok bizalmasságát, sértetlenségét, rendelkezésre állását, valamint azt, hogy az érintettet csak az adatkezelés céljához szükséges ideig lehessen azonosítani.

30. Az elektronikus megfigyelő rendszerek elsődleges célja a vagyonvédelem és a jogsértő cselekmények rögzítése. Az elektronikus megfigyelő rendszer a munkavégzéshez kapcsolódó ellenőrzésekre, alkalmazottak, más érintettek viselkedésének megismerésére – ide nem értve fegyelmi, illetve kártérítési vizsgálathoz kapcsolódó bizonyíték felhasználását – nem használható. Amennyiben a felvételek alapján a történtek megítélése nem egyértelmű, vagy kétségre okot adó, minden esetben az alkalmazott vétlenségét kell vélelmezni.

# 11. Adatbiztonsági intézkedések

31. A képfelvételek megtekintésére és visszanézésére szolgáló monitorok elzárható helyiségben, úgy kerülhetnek elhelyezésre, hogy a képfelvételek sugárzása alatt azokat a jogosultsági körön kívül más személy ne láthassa.

32. A megfigyelés és a tárolt képfelvételek visszanézése kizárólag a jelen szabályzatban meghatározott célból, működési szabálytalanságok megszüntetéséhez szükséges intézkedések kezdeményezése céljából végezhető.

33. A központi rögzítő készülékben elkülönített merevlemezről fut az operációs rendszer és a rögzítésre került felvételek. A felvételekről külön biztonsági másolat nem készül, a rendszer internethez nem kapcsolódik. A rendszer biztosítja a

- kitakarás, kivágás lehetőségét,

- dátum/idő beállíthatóságát,

- naplózást (bejelentkezés, beállítás módosítás, felhasználói műveletek esetén)

- automatikus törlést (felülírást),

- felvétel kimentés és anonimizálás lehetőségét,

- rendszer kikapcsolhatóságát,

- operátor meghatározott körülmény esetén történő értesítésének lehetőségét,

- szükségtelen funkciók kikapcsolhatóságát (például hangrögzítés, zoom, vezeték nélküli továbbíthatóság, távoli hozzáférés),

- nem engedélyezett hozzáféréssel szembeni védelmet

- felhasználói hitelesítést

- egyéb adatbiztonsági intézkedéseket (titkosított tárolás, antivírus, tűzfal, behatolás érzékelő, hibás működés jelző, helyreállítási képesség)

34. A kamerák által sugárzott képekről a központi rögzítő egységen kívül más eszközzel felvételt készíteni és kimenteni a jelen szabályzat szerinti dokumentálás, illetve nyomozó hatóság eljárása kivételével nem engedélyezett. A más eszközzel készített és kimentett felvétel felhasználása fegyelmi eljárást von maga után.

35. A tárolt képfelvételekhez hozzáférés csak biztonságos módon, és akként történhet, hogy az adatkezelő személye azonosítható legyen. A tárolt képfelvételek visszanézését és a képfelvételekről készített mentést dokumentálni kell. A jogosultság indokának megszűnése esetén a tárolt képfelvételekhez a hozzáférést haladéktalanul meg kell szüntetni.

36. A rögzített felvétel csak írható adathordozóra, vagy védett belső hálózatról elérhető tárolóegységre menthető ki, felhő alapú külső tárhelyre kimenteni nem engedélyezett. A mentett felvételek tárolásáról az intézményvezető gondoskodik, azokat részére legkésőbb a kimentést követő munkanapon át kell adni.

37. A felvételt tartalmazó adathordozót a szabályzatban előírt módon felhasználás után, vagy annak hiányában az előírt határidőn belül a rendszergazda semmisíti meg úgy, hogy a kimentést végző személlyel közösen, vissza nem állítható módon törli a felvételt, vagy megsemmisíti az adathordozót, amelyről jegyzőkönyvet vesz fel.

38. Jogsértő cselekmény észlelését követően a cselekményről készült felvétel tárolása és a szükséges hatósági eljárás kezdeményezése érdekében haladéktalanul intézkedni kell, egyben szükséges tájékoztatni a hatóságot, hogy a cselekményről képfelvétel készült.

39. Az adatok szolgáltatásáról külön nyilvántartást az adatvédelmi szabályzat 5. függeléke szerinti formanyomtatványon kell vezetni.

# 12. Felvételek tárolásának szabályai, időtartama

40. Az Intézmény az automatikusan rögzített képfelvételeket – felhasználás hiányában - 3 napig őrzi meg.

41. A felvételek a központi épületben lévő központi merevlemezes rögzítőre kerülnek mentésre, a rögzítés időpontjától számított 3 nap leteltét követően – felhasználás hiányában - vissza nem állítható módon törölni kell azokat.

42. A 3 napot meghaladó tárolás kizárólag az intézményvezető utasítása alapján, különösen indokolt esetben (szabálysértés vagy bűncselekmény gyanúja, hatósági előírás, stb.) történhet.

43. A digitálisan rögzített felvételeket külső hálózatokon keresztül nem lehet elérni, azokról mentés vagy másolat kizárólag a törvényben meghatározott esetben, pl. bűnügyi eljárás céljára, vagy az érintett kérelmére készíthető, jelen szabályzatban előírtak betartása mellett.

**14. Elektronikus megfigyelő rendszerfelvételek megismerésének szabályozása**

44. A rögzített felvételek kimentése az intézményvezetőhöz benyújtott 3. függelékben foglalt kérelem alapján történhet. Amennyiben a kérelem nem az intézményvezetőhöz érkezik, úgy azt részére legkésőbb 1 munkanapon belül szükséges megküldeni, egyidejűleg a kimentés érdekében intézkedni és a felvételt elzártan tárolni. A kérelemben feltüntetésre került személyek, amennyiben a felvételen szerepelnek jogosultak a rájuk vonatkozó – anonimizált – rögzített felvételek megismerésére is.

45. A rögzített, valamint kimentett felvételek megtekintéséről a 4. függelék szerinti jegyzőkönyvet kell felvenni, amely tartalmazza a felvételeket megtekintő személyek nevét, összegezve a felvételen tapasztaltakat, valamint a javasolt intézkedést.

46. A kérelmeket és a megismerési jegyzőkönyveket iktatni kell az iratkezelési szabályok szerint.

47. A felvételeken rögzített adatok személyes adatok, így ezek kezelésénél az adatvédelmi szabályzatban meghatározottak szerint kell eljárni.

48. Megismerési és titoktartási kötelezettségi nyilatkozatot az érintett személy meghatározott feltétel bekövetkeztéig is megteheti, amennyiben munkaköréből adódóan rendszeresen kerül kapcsolatba felvételekkel.

**15. Felvételek átadása külső szervezet részére**

49. A rögzített-és mentett felvételek átadása harmadik személy vagy szervezet részére csak az intézményvezető engedélyével, vagy jogszabályi előírások alapján történhet. Az intézményvezető az ilyen megkeresések megválaszolásába az adatvédelmi tisztviselőt bevonja. A felvételek átadására vonatkozó kérelmeket a legkésőbb a beérkezést követő munkanapon az intézményvezető részére megküldeni, egyidejűleg a kimentés érdekében intézkedni kell és a felvételt pedig elzártan szükséges tárolni.

**16. Felvételek megsemmisítésének szabályozása**

50. Az automatikusan rögzített képfelvételeket – felhasználás hiányában – 3 nap után meg kell semmisíteni, ami automatikusan, a központi rögzítők beállításával, felülírással történik.

51. Az egyedileg kimentett felvételeket a megtekintési jegyzőkönyvben rögzített célból történő felhasználásuk után kell megsemmisíteni, melynek megtörténtét a jegyzőkönyvön fel kell tüntetni.

52. Az egyedileg kimentett felvételeket a szabályzatban előírt módon, felhasználás után, vagy annak hiányában az előírt határidőn belül a rendszergazda semmisíti meg úgy, hogy a kimentést végző személlyel közösen, vissza nem állítható módon törli a felvételt, amelyről jegyzőkönyvet vesz fel.

**17. Tájékoztatás az adatkezelésről**

53. Az érintettek a honlapon, illetve a portán papír alapon elérhető tájékoztatóban a 8. függelék szerint tájékoztatni kell az elektronikus megfigyelőrendszer működéséről és annak szabályozásáról. A tájékoztatásnak teljes körűnek kell lennie, az elektronikus megfigyelőrendszer célját, helyét és látószögét fel kell tüntetni és minden, elektronikus megfigyelőrendszerrel felszerelt épületre ki kell terjednie. Az alkalmazottak esetén az Mt. 22. § (2) bekezdés b) pontja szerint a helyben szokásos módon közzétett tájékoztató írásbeli jognyilatkozatnak minősül.

54. Az új alkalmazottakat munkába állás előtt, az intézményvezető külön dokumentumban tájékoztatja a jogviszonyt érintő tájékoztatók elérhetőségéről, amelyet az alkalmazottak dokumentáltan megismernek.

55. A munkáltató az 1. függelék szerinti figyelemfelhívó jelzést és tájékoztatót helyez el arról, ha az adott területen elektronikus megfigyelőrendszert alkalmaz.

# 18. Az elektronikus megfigyelőrendszer működtetéséről történő tájékoztatás módja

56. Az Intézmény területén az elektronikus megfigyelőrendszer létéről és működéséről a kapubejáratnál és az egyéb terekben, a megfigyelt területre való belépést megelőzően szükséges tájékoztatást adni az 1. függelék alkalmazásával.

57. Az Intézmény honlapján is külön tájékoztatást ad az általa üzemeltetett elektronikus megfigyelőrendszerről, amelyben az egyes eszközök célját, helyét és látószögét is fel kell tüntetni.

58. Az elektronikus megfigyelőrendszer által megfigyelt területre belépni, ott tartózkodni szándékozó személyek figyelmét jól látható helyen, lehetőleg szemmagasságban, jól olvashatóan, a megfelelő tájékoztatásra alkalmas módon fel kell hívni az elektronikus megfigyelőrendszer alkalmazására az 1. függelék szerint. Így a tájékoztatót különösen is az ingatlan személyi és gépjárműbelépésre szolgáló kapuján, valamint olyan helyen szükséges elhelyezni, ahol az érintett az elektronikus megfigyelőrendszerrel megfigyelt területre első alkalommal belép. Az Intézmény esetén az intézményvezető, illetve az adatvédelmi tisztviselő ellenőrzi az 1. függelék szerinti tájékoztatók megfelelő elhelyezését, és olvashatóságát és intézkedik a megrongálódott, rosszul olvasható tájékoztató cseréje érdekében.

# 19. Az érintettek jogai

59. Érintett alatt a GDPR rendeletben meghatározott természetes személyt kell érteni, akit a kamerás megfigyelés érint.

60. Az, aki a képfelvételen szerepel, annak rögzítésétől számított 3 napon belül kérheti, hogy az adat ne kerüljön megsemmisítésre, illetve törlésre. Bíróság vagy más hatóság megkeresésére a rögzített képfelvételt, a bíróságnak vagy a hatóságnak haladéktalanul meg kell küldeni. Amennyiben megkeresésre attól számított harminc napon belül, hogy a megsemmisítés mellőzését kérték, nem kerül sor, a rögzített képfelvételt, valamint más személyes adatot meg kell semmisíteni, illetve törölni kell. A kérelmet az intézményvezetőnek kell benyújtani, illetve továbbítani.

61. Az érintett kérelmezheti az intézményvezetőnél:

* 1. tájékoztatást személyes adatai kezeléséről
  2. hozzáférést személyes adataihoz (betekintés, és másolat)
  3. személyes adatainak helyesbítését, amennyiben értelmezhető (pl. nem megfelelő időpont rögzítése esetén), valamint
  4. személyes adatainak – kötelező adatkezelés kivételével- törlését vagy korlátozását.

62. Az érintett tiltakozhat személyes adatának kezelése ellen,

* + figyelemmel arra, hogy az adatkezelés az adatkezelőre ruházott közérdekű jogosítvány gyakorlásának keretében végzett feladat végrehajtásához szükséges,
  + ha személyes adatfelhasználása vagy továbbítása közvetlen üzletszerzés, közvélemény-kutatás vagy tudományos kutatás céljára történik.

63. A tiltakozást a kérelem benyújtásától számított legrövidebb időn belül, de legfeljebb 15 napon belül az intézményvezető megvizsgálja, annak megalapozottsága kérdésében az adatvédelmi tisztviselő bevonásával döntést hoz, és a döntésről a kérelmezőt írásban tájékoztatja.

**20. Jogorvoslat**

64. Az érintett, a jogainak megsértése esetén az adatkezelő ellen a Nemzeti Adatvédelmi és Információszabadság Hatósághoz, illetve bírósághoz fordulhat. Azt hogy az adatkezelés a jogszabályban foglaltaknak megfelel, az adatkezelő köteles bizonyítani. Az érintettek kérelmeiket az intézményvezetőhöz adathatják le.

65.Az elektronikus megfigyelőrendszerek, mint adatkezelés jogszerűségének felügyeletét a Nemzeti Adatvédelmi és Információszabadság Hatósága látja el, elérhetősége:

|  |  |
| --- | --- |
| Cím: | 1055 Budapest, Falk Miksa utca 9-11. |
| Telefon: | +36 (1) 391-1400 |
| Fax: | +36 (1) 391-1410 |
| E-mail: | [ugyfelszolgalat@naih.hu](javascript:x5engine.utils.emailTo('133234322','uh.hnait@alazolgelsyfug')) |
| URL: | http://naih.hu |
|  | |

**1. függelék**

**Önt megillető jogok:**

-Hozzáférjen az önt tartalmazó felvételhez.

-Kérje a felvétel törlését.

-Tiltakozzon az adatkezelés ellen.

A kamerás megfigyeléssel kapcsolatos további információk, így az önt megillető jogok részleteivel kapcsolatban a bal oldalon feltüntetett lehetőségek útján tájékozódhat.



**Adatvédelmi tisztviselő:** dr. Kozma Gergely

telefon: 06-30-3889943, e-mail: [info@adatorom.hu](mailto:info@adatorom.hu)

**Adatkezelés célja:** intézmény területén elkövetett személy elleni, illetve elhelyezett vagyontárgyakkal kapcsolatos jogsértő cselekmények rögzítése.  
**Adatkezelés jogalapja:** a GDPR rendelet 6. cikk (1) bekezdés e) pontja (az adatkezelő közérdekű, közhatalmi jogosítvány gyakorlásának keretében végzett feladat végrehajtásához szükséges).

**További információ**:  
-Porta:  
Adatkezelő portáján  
-Honlap:   
https://gyonisuli.hu/

**Adatkezelő:** Gyóni Géza Általános Iskola

Képviseli: Kotán Sándor  
telefon: +36-29-367-391

e-mail: gyonigezaisk@gmail.com

**Önt megillető jogok:**

-Hozzáférjen az önt tartalmazó felvételhez.

-Kérje a felvétel törlését.

-Tiltakozzon az adatkezelés ellen.

A kamerás megfigyeléssel kapcsolatos további információk, így az önt megillető jogok részleteivel kapcsolatban a bal oldalon feltüntetett lehetőségek útján tájékozódhat.



**Adatvédelmi tisztviselő:** dr. Kozma Gergely

telefon: 06-30-3889943, e-mail: [info@adatorom.hu](mailto:info@adatorom.hu)

**Adatkezelés célja:** intézmény területén elkövetett személy elleni, illetve elhelyezett vagyontárgyakkal kapcsolatos jogsértő cselekmények rögzítése.  
**Adatkezelés jogalapja:** a GDPR rendelet 6. cikk (1) bekezdés e) pontja (az adatkezelő közérdekű, közhatalmi jogosítvány gyakorlásának keretében végzett feladat végrehajtásához szükséges).

**További információ**:  
-Porta:  
Adatkezelő portáján  
-Honlap:   
https://gyonisuli.hu/

**Adatkezelő:** Gyóni Géza Általános Iskola

Képviseli: Kotán Sándor  
telefon: +36-29-367-391

e-mail: gyonigezaisk@gmail.com

**2. függelék**

1. **A kamerákkal folyamatosan sugárzott képek megtekintésére jogosultak köre:**

* intézményvezető
* intézményvezető-helyettes
* rendszergazda
* adatvédelmi tisztviselő

1. **Az elektronikus megfigyelő rendszerképek adathordozóra mentésére jogosultak köre:**

* intézményvezető
* intézményvezető-helyettes
* rendszergazda
* adatvédelmi tisztviselő

1. **A központi rögzítőre mentett elektronikus megfigyelő rendszerképek visszanézésére jogosultak köre:**

* intézményvezető
* intézményvezető-helyettes
* rendszergazda
* adatvédelmi tisztviselő

**3. függelék**

**KÉRELEM**

**KAMERÁS MEGFIGYELÉS FELVÉTELÉNEK KIMENTÉSÉRE ÉS MEGISMERÉSÉRE**

A Gyóni Géza Általános Iskola területén működő elektronikus megfigyelőrendszer felvételéből a ............................... – ............................. (dátum, óó:pp ) közötti időszakban, a ............................ számú elektronikus megfigyelő rendszer felvételeinek kimentését és megtekintésének engedélyezését kérem a szükséges anonimizálást követően.

A felvételt megismerő személyek:

* .................................................................................
* .................................................................................
* .................................................................................
* .................................................................................

Kelt: Dabas, 20...................................

.........................................

kérelmező

**ENGEDÉLY**

A fenti elektronikus megfigyelő rendszerfelvételek kimentését és megismerését engedélyezem. A felvételek megismerése, illetve felhasználása során az adatvédelmi szabályokat be kell tartani.

Kelt: Dabas, 20.................................

Kotán Sándor

intézményvezető

**4. függelék**

**JEGYZŐKÖNYV**

**KAMERÁS MEGFIGYELÉS FELVÉTELÉNEK MEGISMERÉSÉRŐL**

Készült: 20.............. év ................................ hó nap .......... óra ............. perckor a Gyóni Géza Általános Iskola……......................................... helyiségében.

Jelen vannak (a felvételbe betekintő személyek):

* .................................................................................
* .................................................................................
* .................................................................................

Tárgy: A ................................................................................................................... rögzített elektronikus megfigyelő rendszerfelvétel megtekintése.

A megtekintés során tapasztaltak (az adatvédelmi szabályokat a megtekintés során be kell tartani!):

...............................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

k.m.f.

....................................... .......................................... .........................................

**Feljegyzés elektronikus megfigyelő rendszerfelvétel megsemmisítéséről**

A jegyzőkönyvben szereplő elektronikus megfigyelő rendszerfelvételek 20...................-n megsemmisítésre kerültek, a megismerő személyek a megismerési céltól eltérő adatkezelésre nem jogosultak:

............................................................ ........................................................

5. függelék

**Adatszolgáltatási nyilvántartás**

|  |  |  |  |  |  |  |
| --- | --- | --- | --- | --- | --- | --- |
| **Sor-szám** | **Adat-**  **szolgáltatás ideje** | **Adat-**  **szolgáltatást igénylő megnevezése** | **Adat-szolgáltatás módja** | **Adat-**  **szolgáltatás jogalapja** | **Szolgáltatott adatok köre** | **Adat-**  **szolgáltató neve** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

6. függelék

**Jóváhagyom:**

**Kotán Sándor**

**intézményvezető**

**EGYEDI NYILVÁNTARTÓ LAP**

biztonsági elektronikus megfigyelő rendszer elhelyezéséről

**ELEKTRONIKUS MEGFIGYELŐ RENDSZER ADATAI**

**Típus: Techson**

Felbontása: 1920\*1080

Mozgatható: Nem

Zoom: Nem

Éjszakai üzem: Igen

Adattovábbítás módja: Vezeték nélküli technológia

Tápellátás: vezetékes

Adatrögzítés: Belső HDD-re

**KAMERÁK ELHELYEZÉSE**

1. **Kamera helye: Iskola előtere**

Falikar / ***oszlop*** / dome / egyéb:

Magassága: 4 méter

Hatótáv cca.: 30 m

Idegen területet lát (maszk): Nem.

Helyszínrajz: Az iskola előterében, Vasút és az Óvoda utca felé eső füves területen található kandeláber teteje.

Fénykép a kameráról:



Elektronikus megfigyelő rendszerkép:



1. **Kamera helye: Iskola előtere**

Falikar / ***oszlop*** / dome / egyéb:

Magassága: 4 méter

Hatótáv cca.: 30 m

Idegen területet lát (maszk): Igen, de nem történik rögzítés.

Helyszínrajz: Az iskola előterében lévő konyhai ételbeszállító parkolójában található kandeláber teteje.

Fénykép a kameráról:



Elektronikus megfigyelő rendszerkép:



1. **Kamera helye: Iskola előtere**

Falikar / ***oszlop*** / dome / egyéb:

Magassága: 4 méter

Hatótáv cca.: 30 m

Idegen területet lát (maszk): Igen, de nem történik rögzítés.

Helyszínrajz: Az iskola előterében lévő konyhai ételbeszállító parkolójában található kandeláber teteje.

Fénykép a kameráról:



Elektronikus megfigyelő rendszerkép:



1. **Kamera helye: Iskola előtere**

Falikar / ***oszlop*** / dome / egyéb:

Magassága: 4 méter

Hatótáv cca.: 30 m

Idegen területet lát (maszk): Nem.

Helyszínrajz: Az iskola előterében, a kerékpártárolók elejénél található kandeláber teteje.

Fénykép a kameráról:



Elektronikus megfigyelő rendszerkép:



1. **Kamera helye: Iskola udvara**

Falikar / ***oszlop*** / dome / egyéb:

Magassága: 4 méter

Hatótáv cca.: 30 m

Idegen területet lát (maszk): Nem.

Helyszínrajz: Az iskola belső zárt udvarán, a sportpálya mellett lévő pályavilágító tartó oszlopán található.

Fénykép a kameráról:



Elektronikus megfigyelő rendszerkép:



1. **Kamera helye: Iskola udvara**

Falikar / ***oszlop*** / dome / egyéb:

Magassága: 4 méter

Hatótáv cca.: 30 m

Idegen területet lát (maszk): Nem.

Helyszínrajz: Az iskola belső zárt udvarán, a sportpálya mellett lévő pályavilágító tartó oszlopán található.

Fénykép a kameráról:



Elektronikus megfigyelő rendszerkép:



1. **Kamera helye: Iskola udvara**

Falikar / ***oszlop*** / dome / egyéb:

Magassága: 4 méter

Hatótáv cca.: 30 m

Idegen területet lát (maszk): Nem.

Helyszínrajz: Az iskola belső zárt udvarán, a sportpálya mellett lévő pályavilágító tartó oszlopán található.

Fénykép a kameráról:



Elektronikus megfigyelő rendszerkép:



Elhelyezés célja, feladata, elektronikus megfigyelő rendszer által észlelt fontosabb események, hiányának következményei:

Személy, illetve vagyontárgy elleni jogsértő események rögzítése.

Adatvédelmi és adatbiztonsági szempontból megfelelő:

……………………………..

dr. Kozma Gergely

adatvédelmi tisztviselő

7. függelék

|  |  |  |  |  |
| --- | --- | --- | --- | --- |
| **Sorszám** | **Épület** | **Elektronikus megfigyelő rendszerelhelyezés** | **Cél** | **Megfigyelt terület** |
| 1 | Székhely épülete | Előtér füves terület | jogsértő események rögzítése | Alsós kerékpár tároló |
| 2 | Konyhai parkoló | jogsértő események rögzítése | Bejárati rész |
| 3 | Konyhai parkoló | jogsértő események rögzítése | Felsős kerékpár tároló |
| 4 | Kerékpártároló eleje | jogsértő események rögzítése | Felsős kerékpár tároló |
| 5 | Iskolaudvar | jogsértő események rögzítése | Iskolaudvar |
| 6 | Iskolaudvar | jogsértő események rögzítése | Iskolaudvar |
| 7 | Iskolaudvar | jogsértő események rögzítése | Sportpálya |

8. függelék

**ADATKEZELÉSI TÁJÉKOZTATÓ**

1. **Az** **adatkezelő**

**Gyóni Géza Általános Iskola**

Székhelye: 2373 Dabas, Szőlő utca 2.,

OM azonosító: 038950

Képviseli: Kotán Sándor intézményvezető,

Telefon: +36-29-367-396,

e-mail: [gyonigezaisk@gmail.com](mailto:gyonigezaisk@gmail.com)

(továbbiakban: Intézmény).

2. **Az adatvédelmi tisztviselő**

neve: dr. Kozma Gergely, elérhetősége: info@adatorom.hu, +36 30 3889943

3. **Az adatkezelés célja**: az Intézmény területén tartózkodó személyek életét, testi épségét érintő cselekményekkel, továbbá az Intézmény kezelésében lévő vagyontárgyakkal, kapcsolatos jogsértések észlelése, bizonyítékok rögzítése, elkövető azonosítása.

**Térkép a kamerák elhelyezkedéséről, a megfigyelt területről:**



4. **Kezelt adatok köre**: Az elektronikus megfigyelőrendszer rögzíti az érintett képmását, az általa tanúsított magatartást.

5. **Adatkezelés jogalapja:** Az adatkezelés jogalapja a GDPR 6. cikke (1) bekezdésének e) pontja alapján, mivel az adatkezelés közérdekű jogosítvány gyakorlásának keretében végzett feladat végrehajtásához szükséges, ami az intézmény területén elkövetett személy elleni cselekmények, illetve az intézményhez tartozó vagyontárgyak állagának megóvása, eltulajdonításuk, megrongálódásuk észlelése, az elkövető kilétének megállapítása.

6. **Adattovábbítás lehetősége:** Bíróság vagy más hatóság megkeresésére a felvételt, valamint más személyes adatot az Intézmény a bíróságnak vagy a hatóságnak haladéktalanul megküldi. Amennyiben a bíróság vagy hatóság által történő megkeresésre attól számított három hónapon belül, hogy a megsemmisítés mellőzését kérték, nem kerül sor, a felvételt, valamint más személyes adatot az Intézmény megsemmisíti, illetve törli.

7. **Adattárolás ideje:** Az adatkezelési idő a rögzítéstől számított 3 nap, kivéve, ha a rögzített képfelvételt, valamint más személyes adatot bírósági vagy más hatósági eljárásban bizonyítékként felhasználják. Amennyiben a felvételen szerepel, 3 napon belül kérheti, hogy a felvételt az Intézmény a felvétel továbbításáig, de legfeljebb harminc napig ne törölje.

8. **Céltól eltérő adatkezelésre nem kerül sor**.

9. **Adatbiztonsági intézkedések:** Az Intézmény a személyes adatokat védi különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen. Az Intézmény adatkezelési műveleteit úgy tervezi meg és hajtja végre, hogy biztosítsa az érintettek magánszférájának védelmét. Ennek érdekében a képfelvételek külön tárhelyre kerülnek mentésre, automatikus felülírással, biztonsági mentés nélkül. A felvételt közvetítő képhez csak az férhet hozzá, akinek ez munkaköri feladata.

10. **A kamerafelvétellel kapcsolatban megilleti**k a következő jogok:

**Hozzáférés:** Az érintett jogosult arra, hogy az Intézménynél érdeklődjön, és tőle visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy az alábbiakról tájékoztatást kapjon:

* az adatkezelés céljai;
* az érintett személyes adatok kategóriái;
* azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják, ideértve különösen a harmadik országbeli címzetteket, illetve a nemzetközi szervezeteket;
* adott esetben a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;
* az érintett azon joga, hogy kérelmezheti az adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
* a valamely felügyeleti hatósághoz címzett panasz benyújtásának joga;
* ha az adatokat nem az érintettől gyűjtötték, a forrásukra vonatkozó minden elérhető információ;
* a GDPR 22. cikk (1) és (4) bekezdésében említett automatizált döntéshozatal ténye, ideértve a profilalkotást is, valamint legalább ezekben az esetekben az alkalmazott logikára és arra vonatkozó érthető információk, hogy az ilyen adatkezelés milyen jelentőséggel bír, és az érintettre nézve milyen várható következményekkel jár.

Amennyiben az érintett saját személyes adatairól másolatot kér, az adatkezelő azt az érintett rendelkezésére bocsátja.

Az érintett által kért további másolatokért az Intézmény a közérdekűadat-megismerési igényekre vonatkozó költségtérítési szabályok szerint díjat számolhat fel. A költségtérítés lehetséges mértékéről az adatkezelő a kapcsolatfelvételkor tájékoztatást ad.

Ha az érintett elektronikus úton nyújtotta be a kérelmet, az információkat az Intézmény elektronikus formátumban bocsátja rendelkezésére, kivéve, ha azokat más formátumban kéri.

A másolat igénylésére vonatkozó jog nem érintheti hátrányosan mások jogait és szabadságait, így például mások személyes adata nem igényelhető.

**Helyesbítés:** Az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat, továbbá jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését. Az adatváltozást, amennyiben azok azonosító adatok, igazolni kell. Ezen jog gyakorlása csupán a valótlan adatokra irányulhat (pl. műszaki hiba, idő téves rögzítése a felvételen).

**Törlés:** Az érintett jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, amennyiben a GDPR 17. cikk (1) bekezdésében felsorolt indokok valamelyike fennáll.

A személyes adatok törléséhez való jog a tájékoztatóban szereplő adatok tekintetében a GDPR 17. cikke (3) bekezdésének b) pontja alapján a jogi kötelezettség teljesítéséhez vagy közérdekű jogosítvány gyakorlásának keretében végzett feladat végrehajtásához szükséges adatkezelések tekintetében nem alkalmazandó.

- a személyes adatok az adatkezelési célhoz nem szükségesek,

- az érintett tiltakozik az adatkezelés ellen és nincs elsőbbséget élvező jogszerű ok az adatkezelésre,

- a személyes adatok kezelése jogellenes,

- a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell.

**Adatkezelés korlátozása:** Ha az adatkezelés korlátozás alá esik, az ilyen személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

Az érintett az alábbi esetekben jogosult arra, hogy kérésére az adatkezelő korlátozza az adatkezelést:

* az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát;
* az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
* az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez.

**Adatkezelés elleni tiltakozás:** A tiltakozáshoz való jog gyakorlása esetén az adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Ha úgy gondolja, hogy az adatkezelés során sérelem érte, annak tényét az adatvédelmi tisztviselő felé jelezheti.

Amennyiben a megkeresés nem vezetett eredményre, az érintett Infotv. 52. § alapján a Nemzeti Adatvédelmi és Információszabadság Hatóságnál bejelentést tehet, továbbá az Infotv. 22. § szerint, valamint a polgári törvénykönyvről szóló 2013. évi V. törvény Második Könyvének III. része alapján akár a lakóhelye szerint illetékes törvényszékhez is fordulhat.

A Nemzeti Adatvédelmi és Információszabadság Hatóság elérhetősége:

Postacím: 1363 Budapest, Pf. 9.

Telefon: +36 (1) 391-1400

Elektronikus postacím: ugyfelszolgalat@naih.hu

Honlap: [www.naih.hu](http://www.naih.hu/)